C 152/138
EL
Επίσημη Εφημερίδα της Ευρωπαϊκής Ένωσης
6.4.2022
Γνωμοδότηση της Ευρωπαϊκής Οικονομικής και Κοινωνικής Επιτροπής με θέματα «Πρόταση κανονισμού του Ευρωπαϊκού Κοινοβουλίου και του Συμβουλίου για την ανάπτυξη υποδομών εναλλακτικών καυσίμων και για την κατάργηση της οδηγίας 2014/94/EE του Ευρωπαϊκού Κοινοβουλίου και του Συμβουλίου» [COM(2021) 559 final — 2021/0223 (COD)] και «Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών — Στρατηγικό σχέδιο ανάπτυξης για τον καθορισμό ενός συνόλου συμπληρωματικών μέτρων υπέρ της ταχείας ανάπτυξης υποδομών εναλλακτικών καυσίμων» [COM(2021) 560 final] (2022/C 152/23)
Εισηγητής: ο κ.
John COMER Αίτηση γνωμοδότησης
Συμβούλιο της Ευρωπαϊκής Ένωσης, 30.7.2021 Ευρωπαϊκό Κοινοβούλιο, 13.9.2021 Ευρωπαϊκή Επιτροπή, 13.9.2021
Νομική βάση
Άρθρα 90-91, άρθρα 170-171 και άρθρο 304 της Συνθήκης για τη λειτουργία της Ευρωπαϊκής Ένωσης
Αρμόδιο τμήμα
Μεταφορές, ενέργεια, υποδομές, κοινωνία των πληροφοριών
Υιοθετήθηκε από το τμήμα
9.11.2021
Υιοθετήθηκε από την ολομέλεια
9.12.2021
Σύνοδος ολομέλειας αριθ.
565
Αποτέλεσμα της ψηφοφορίας (υπέρ/κατά/αποχές)
137/4/9
1.
Συμπεράσματα και συστάσεις 1.1.
Η Ευρωπαϊκή Οικονομική και Κοινωνική Επιτροπή (ΕΟΚΕ) επικροτεί την πρόταση κανονισμού για την ανάπτυξη υποδομών εναλλακτικών καυσίμων.
1.2. Τα ηλεκτρικά οχήματα που λειτουργούν με συσσωρευτή φαίνεται ότι εμφανίζονται ως η επιλογή που προτιμούν οι περισσότεροι κατασκευαστές για τις μεταφορές με αυτοκίνητο.
Η (μάλλον βραχυπρόθεσμη) έλλειψη λιθίου και η αυξανόμενη τιμή του δημιουργούν πρόβλημα στην ταχεία ανάπτυξη των ηλεκτρικών οχημάτων που λειτουργούν με συσσωρευτή, το ίδιο και η έρευνα και ανάπτυξη αποτελεσματικότερων συστημάτων αποθήκευσης, η οποία δρομολογήθηκε με σημαντική καθυστέρηση.
Ωστόσο, η δυνατότητα περαιτέρω έρευνας και τεχνολογικής ανάπτυξης μπορεί να συμβάλει στην άμβλυνση αυτών των υφιστάμενων προβλημάτων.
1.3. Υπάρχουν σημαντικά αποθέματα λιθίου παγκοσμίως.
Η Χιλή διαθέτει τα μεγαλύτερα γνωστά αποθέματα λιθίου και ακολουθούν η Αυστραλία και η Κίνα.
Είναι απαραίτητες επενδύσεις σε νέα ορυχεία προκειμένου να εξομαλυνθεί η σημερινή στενότητα εφοδιασμού.
Υπάρχουν περιβαλλοντικά προβλήματα με τις εξορυκτικές δραστηριότητες, ιδίως όσον αφορά τις υψηλές απαιτήσεις σε νερό και την πιθανή ρύπανση από τοξικές χημικές ουσίες, και συχνά αυτές συνδέονται με σοβαρά κοινωνικά προβλήματα.
Η ΕΟΚΕ εκφράζει τη βαθιά της ανησυχία για αυτές τις πτυχές του διεθνούς εμπορίου.
Οι διεθνείς εμπορικές συμφωνίες και οι αξιακές αλυσίδες πρέπει να συμμορφώνονται με τις απαιτήσεις της πράσινης και βιώσιμης ανάπτυξης και πρέπει να θεσπιστούν δεσμευτικοί κανόνες δέουσας επιμέλειας για τις επιχειρήσεις (1).
Στην ΕΕ, υπάρχει η δυνατότητα εξόρυξης λιθίου στην Πορτογαλία υπό την προϋπόθεση ότι τα περιβαλλοντικά ζητήματα μπορούν να επιλυθούν.
1.4. Η ευρεία ανάπτυξη υποδομών εναλλακτικών καυσίμων σε ολόκληρη την ΕΕ είναι ουσιαστική, και πρέπει να εμπνέεται εμπιστοσύνη στους επενδυτές για τη δημιουργία των υποδομών εναλλακτικών καυσίμων.
Οι δημόσιες αρχές πρέπει να διασφαλίσουν τη διαθεσιμότητα σταθμών ανεφοδιασμού με εναλλακτικά καύσιμα και σταθμών φόρτισης, όπου χρειάζεται, ιδίως σε περιοχές όπου η παροχή τέτοιων υποδομών δεν είναι ακόμη οικονομικά βιώσιμη.
(1)
Βλέπε τις γνωμοδοτήσεις που έχουν υιοθετηθεί ΕΕ C 220 της 9.6.2021, σ.
118, και ΕΕ C 123 της 9.4.2021, σ.
59.